CELEX: 62019TN0709
Language: et
Date: 2019-10-21 00:00:00
Title: kohtuasi T-709/19: 21. oktoobril 2019 esitatud hagi – GW versus kontrollikoda

9.12.2019   
            
            
               ET
            
            
               Euroopa Liidu Teataja
            
            
               C 413/63
            
         
      21. oktoobril 2019 esitatud hagi – GW versus kontrollikoda
      (kohtuasi T-709/19)
      (2019/C 413/76)
      Kohtumenetluse keel: prantsuse
      
         Pooled
      
      
         Hageja: GW (esindaja: advokaat J.-N. Louis)
      
         Kostja: Euroopa Kontrollikoda
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Kontrollikoja 22. mai 2019. aasta otsus jätta rahuldamata taotlus pöörduda töövõimetuskomitee poole, et tuvastada hageja terviseseisundi muutumine ja määrata kindlaks tervisekontrollide teostamise kord pärast töövõimetuse teket;
               
            
                  —
               
               
                  mõista kohtukulud välja kontrollikojalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et rikutud on Euroopa Liidu personalieeskirjade VIII lisa artiklit 15, sest selles sättes nähakse ette üksnes institutsiooni võimalus, mitte kohustus nõuda invaliidsustoetuse saaja korrapärast kontrollimist, et teha kindlaks, kas ta vastab jätkuvalt toetuse maksmise tingimustele.
               
            
                  2.
               
               
                  Teine väide, et rikutud on haldusjuhtide kogu 25. veebruari 2016. aasta järeldust tervisekontrolli kohta pärast töövõimtuks tunnistamist osas, milles selles on ette nähtud, et institutsiooni arst võib erandjuhtudel aktsepteerida raviarsti aruannet või loobuda kontrollist, kui töövõimetuse põhjustanud haiguse tõttu ei ole mõtet viia läbi kontrolli, mille eesmärk on hinnata tööle naasmise võimalikkust.
               
            
                  3.
               
               
                  Kolmas väide, et rikutud on hoolitsemiskohustust. Hageja väidab sellega seoses, et institutsioon oli kohustatud võtma arvesse raviarsti ja institutsiooni teenistuses oleva arsti 23. ja 24. augusti 2017. aasta arvamust, psühholoogi 26. septembri 2019. aasta arvamust ja raviarsti 11. oktoobri 2019. aasta arvamust.